**DĖL IKIMOKYKLINIO UGDYMO GRUPĖS STEIGIMO ROKIŠKIO MOKYKLOJE-DARŽELYJE ,,ĄŽUOLIUKAS“**

2024 m. sausio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 1 dalies 8 punktu, Lietuvos Respublikos švietimo įstatymo 58 straipsnio 1 dalies 3 punktu ir 2 dalies 2 punktu, Rokiškio rajono savivaldybės taryba n u s p r e n d ž i a:

1. Įsteigti nuo 2024 m. kovo 1 d. iki 2024 m. birželio 30 d. Rokiškio mokykloje-darželyje ,,Ąžuoliukas“ 10,5 val. per dieną darbo trukmės ankstyvojo ikimokyklinio ugdymo grupę.

2. Patvirtinti:

2.1. ikimokyklinio ugdymo mokytojo 1,5 pareigybės;

2.2. mokytojo padėjėjo 1,0 pareigybės.

3. Įpareigoti Rokiškio mokyklos-darželio ,,Ąžuoliukas“ direktorių vadovautis Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93 „Dėl Lietuvos Respublikos sveikatos apsaugos ministro 2010 m. balandžio 22 d. įsakymo Nr. V-313 „Dėl Lietuvos Respublikos higienos normų HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ patvirtinimo“ pakeitimo“.

Savivaldybės meras Ramūnas Godeliauskas

Audronė Rekertienė

**SPRENDIMO PROJEKTO**

**DĖL IKIMOKYKLIONIO UGDYMO GRUPĖS STEIGIMO ROKIŠKIO MOKYKLOJE-DARŽELYJE ,,ĄŽUOLIUKAS“**

**AIŠKINAMASIS RAŠTAS**

2024 m. sausio 5 d.

Projekto rengėjas – Audronė Rekertienė, Švietimo ir sporto skyriaus vyriausioji specialistė.

Pranešėjas komitetų ir Tarybos posėdžiuose – Aurimas Laužadis, Švietimo ir sporto skyriaus vedėjas.

|  |  |  |
| --- | --- | --- |
| 1. | Sprendimo projekto tikslas ir uždaviniai |  Įsteigti laikiną ikimokyklinio ugdymo grupę Rokiškio mokykloje-darželyje, papildomai skiriant ikimokyklinio ugdymo mokytojo 1,5 pareigybės ir mokytojo padėjėjo 1,0 pareigybę. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos |  Lietuvos Respublikos vietos savivaldos įstatymo 6 straipsnio 1 dalies 8 punktas (savarankiškoji savivaldybės funkcija yra *ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas*), Lietuvos Respublikos švietimo įstatymo 58 straipsnio 1 dalies 3 punktas *(*savivaldybės atstovaujamoji institucija: *formuoja ikimokyklinio, priešmokyklinio, pradinio, pagrindinio ugdymo programas teikiančių mokyklų tinklą)* ir2 dalies 2 punktas (savivaldybės vykdomoji institucija: *organizuoja ikimokyklinį ugdymą, priešmokyklinį ugdymą, bendrąjį ugdymą*) |
| 3. | Laukiami rezultatai | Daugumai tėvų pateikusių prašymą priimti į Rokiškio miesto ikimokyklinio ugdymo įstaigas ir auginantiems 1,5-2 metų amžiaus vaikus bus sudaryta galimybė jų vaikams lankyti lopšelį-darželį nuo 2024 m. kovo mėn., o tėvams pradėti dirbti. |
| 4.  | Lėšų poreikis ir šaltiniai | Mokymo ir biudžeto lėšos. Papildomos lėšos baldams.  |
| 5.  | Antikorupcinis sprendimo projekto vertinimas |  |
| 6.  | Kiti sprendimui priimti reikalingi pagrindimai, skaičiavimai ar paaiškinimai |  2023 m. gruodžio 21 d. duomenimis registruotų DVS sistemoje tėvų prašymų priimti vaikus į Rokiškio miesto ikimokyklinio ugdymo įstaigas nuo 2024 m. sausio 2 d. yra 20, nuo vasario 1 d. – 1, nuo kovo 1 d. – 6, nuo balandžio 1 d. – 5. Iš viso 32 prašymai. Nuo sausio 2 d. lopšelyje-darželyje ,,Pumpurėlis“ yra tik 1 vieta ankstyvojo ikimokyklinio ugdymo 2 – 3 metų grupėje, lopšelyje-darželyje ,,Nykštukas“ – 1 vieta ankstyvojo ikimokyklinio ugdymo 2-3 metų grupėje, mokykloje-darželyje ,,Ąžuoliukas“ – 3 vietos ankstyvojo ikimokyklinio ugdymo 2-3 metų grupėje. Ankstyvojo ikimokyklinio ugdymo grupėse (2 metų amžiaus) galima didinti vaikų skaičių nuo 10 iki 15: lopšelyje-darželyje ,,Varpelis“ nuo kovo 1 d.; lopšelyje-darželyje ,,Nykštukas“ nuo balandžio 1 d.  Yra didelis poreikis vietų lopšelyje, nes dauguma (75 proc.) vaikų (kurių prašymai pateikti priimti nuo 2024 m. sausio-balandžio mėn.) yra 1,5 iki 2 metų amžiaus. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |